Entomoculiini

Entomoculiini er en gruppe av biller som hører til familien kortvinger (Staphylinidae). Denne underfamilien er representert med over 400 arter i Mellom- og Sør-Europa, men finnes ikke nord for Østerrike.

Utseende 
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.

Levevis 
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. Det har blitt spekulert i at årsaken til at gruppen mangler i Nord-Europa er at de ennå ikke har vandret inn etter siste istid, da disse billene trolig har ganske dårlig spredningsevne.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Leptotyphlinae – 435 arter i Europa
 Stamme Entomoculiini Coiffait, 1957
 Slekten Allotyphlus Coiffait, 1955 - 24 arter
 Slekten Cyrtotyphlus Dodero, 1900 - 6 arter
 Slekten Entomoculia Croissandeau, 1891 - ca. 250 arter
 Slekten Mesotyphlus Coiffait, 1957 - 40 arter
 Slekten Neocyrtotyphlus Pace, 1976 - én art
 Slekten Paratyphlus Blackwelder, 1952 - 46 arter

Referanser

Kilder 
 Fauna Europaea Web Service Version 2.4 (2011) Utbredelsesdatabase for europeiske dyr: 
 Grebennikov, V.V. og A.F. Newton, 2008: Minute larvae of Leptotyphlinae (Coleoptera: Staphylinidae): description of three genera with discussion on the monophyly and phylogenetic position of the subfamily as inferred from larval morphology. Zootaxa, 1817: 49-58.

Eksterne lenker 
 

Kortvinger
Leptotyphlinae
Biller formelt beskrevet i 1957
Dyr formelt beskrevet av Henri Coiffait